stanford-oval/wikipedia huggingface dataset:
Olli Norros
Julkaisuja

Vastuu sopimusketjussa.  (Väitöskirja)  Helsinki:  WSOYpro, 2007.  ISBN 978-951-0-33046-3
Urheiluliigan organisointi.  Helsinki:  WSOYpro, 2011.  ISBN 978-951-0-38220-2
Johdatus velvoiteoikeuteen.  (2. uudistettu painos (1. painos 2010))  Helsinki:  Helsingin yliopiston oikeustieeellinen tiedekunta, 2015.  ISBN 978-952-10-5562-1
Vahingonkorvausvelan vanhentuminen.  Helsinki:  Talentum, 2015.  ISBN 978-952-14-2436-6
Vakuutuksenantajan korvauspäätös.  Helsinki:  Talentum Pro, 2016.  ISBN 978-952-14-2855-5
Halila, Heikki; Norros, Olli: Urheiluoikeus.  Helsinki:  Alma Talent, 2017.  ISBN 978-952-14-3147-0
Velvoiteoikeus.  (2. uudistettu painos (1. painos 2012))  Helsinki:  Alma Talent, 2018.  ISBN 978-952-14-2894-4
Kaisanlahti, Timo; Norros, Olli: Vahingonkorvaus arvopaperimarkkinoilla: Liikkeeseenlaskijan tiedonantovirhe.  (Uudistettu painos (alkuperäinen painos 2012))  Helsinki:  Alma Talent, 2021.  ISBN 978-952-14-4431-9
Zeki Çelik

Zeki Çelik lokakuussa 2020.
Zeki Çelik (s. 17. helmikuuta 1997 Bursa) on turkkilainen jalkapalloilija, pelipaikaltaan oikea laitapuolustaja. Hän edustaa Italian Serie A:ssa pelavaa AS Romaa.
Çelik pelasi Bursasporin junioreissa mutta koki ensimmäiset Turkin Superliigan ottelunsa İstanbulsporin joukkueessa kaudella 2017–2018. Hän siirtyi kesällä 2018 ranskalaisseura Lilleen, jossa hän voitti Ranskan-mestaruuden kaudella 2020–2021. Hän pelasi neljän kauden aikana Ligue 1:ssä 118 ottelua ja teki niissä kuusi maalia. Hän pelasi Mestarien liigassa kuusi ottelua kaudella 2019–2020 ja seitsemän ottelua kaudella 2021–2022 sekä Eurooppa-liigassa neljä ottelua kaudella 2020–2021. Hän teki lokakuussa 2020 maalin Eurooppa-liigan ottelussa Celticiä vastaan. Hän siirtyi heinäkuussa 2022 italialaisseura Romaan. Hän pelasi ensimmäisellä Roman-kaudellaan 24 Serie A -ottelua ja toisella 17. Eurooppa-liigassa hän pelasi ensimmäisellä kaudella kahdeksan ottelua mukaan lukien tappiollinen loppuottelu ja toisella 11 ottelua.
Çelik pelasi useissa Turkin nuorisomaajoukkueissa yhteensä yli kolmekymmentä ottelua. Hän pelasi ensimmäisen ottelunsa Turkin A-maajoukkueessa kesäkuussa 2018 ystävyysottelussa Venäjää vastaan. Lokakuun 2024 puoliväliin mennessä hän on pelannut 52 maaottelua, joista 43 ottelua avauskokoonpanossa. Hän on tehnyt kaksi maaottelumaalia, molemmat kesäkuussa 2019 ystävyysottelussa Uzbekistania vastaan. Hän pelasi kesän 2021 Euroopan-mestaruuskilpailuissa joukkueensa kaikki kolme ottelua alusta loppuun. EM-kilpailuissa 2024 hän pelasi yhden alkulohko-ottelun kokonaan ja tuli vaihdosta muutamaksi minuutiksi kentälle yhdessä alkulohko-ottelussa ja tappiollisessa puolivälieräottelussa.
GBU-39 SDB

| GBU-39/B Small Diameter Bomb |
| --- | --- |
 Havainnekuva pommista, siivet auki
Tyyppi:  Liitopommi
Valmistushistoria
Valmistaja:  Boeing Integrated Defence Systems
Valmistusmaa:  Yhdysvallat
Valmistusvuodet:  2005–
Ohjus
Massa:  129 kg
Räjähdysaineen massa:  Taistelukärki 16–93 kg versiosta riippuen
Kantomatka:  110+ km
Mitat
Pituus:  180 cm
GBU-39/B Small Diameter Bomb (SDB) on yhdysvaltalainen GPS/INS ohjattu kohteeseen lentävä liitopommi.
Yleistä

GBU-39 käyttää GPS-pohjaista inertiasuunnistusta, ja on suunniteltu tuhoamaan kiinteitä rakenteita, kuten bunkkereita. Siihen on saatavilla erilaisia taistelukärkiä. Pommissa on laukaisun jälkeen aukeavat siivet, jotka mahdollistavat pidemmän kantaman ja lentoajan. Pommeja voidaan kuljettaa monta yhdellä hävittäjällä pienen kokonsa vuoksi, esimerkiksi neljä pommia voidaan asentaa yhteen BRU-61/A -telineeseen. Nimi Small Diameter Bomb tarkoittaa suomeksi "pienen halkaisijan pommia".
GBU-39:n jatkokehitelty malli on GBU-53/B StormBreaker, jolla voi iskeä myös liikkuvia kohteita vastaan. GBU-39:stä on kehitetty myös maalta ammuttava versio, GLSDB.
Laukaisualustat > Pommin laukaisemaan pystyvät lentokoneet nyt ja tulevaisuudessa:

A-10 (suunniteltu)
AC-130J (suunniteltu)
AC-130W
B-1 (suunniteltu)
B-2 (suunniteltu)
B-52 (suunniteltu)
F-15E
F-16
F-22
F-35 (suunniteltu)
JAS 39
Panavia Tornado
MiG-29 (Ukraina)
Su-27 (Ukraina)
Neljä GBU-39 -pommia F-15E -hävittäjän aseistuksena
Käännös suomeksi
Sweeney

Sweeney ([ˈswiːni]) on englanninkielinen sukunimi ja miehen etunimi. Se perustuu iirinkieliseen nimeen Suibhne.
Suomen väestötietojärjestelmässä oli vuonna 2024 yhteensä seitsemäntoista elävää ihmistä, joiden nykyinen sukunimi on Sweeney.
Sweeney sukunimenä

Alison Sweeney, yhdysvaltalainen näyttelijä ja juontaja
Birdy Sweeney, irlantilainen näyttelijä
Charles Sweeney, yhdysvaltalainen kenraalimajuri ja lentäjä
D. B. Sweeney, yhdysvaltalainen näyttelijä
Don Sweeney, kanadalainen jääkiekkoilija
Julia Sweeney, yhdysvaltalainen näyttelijä ja kirjailija
Sydney Sweeney, yhdysvaltalainen näyttelijä
Sweeney etunimenä

Sweeney Schriner, venäläissyntyinen kanadalainen jääkiekkoilija
Kuvitteellisia henkilöitä:
Sweeney Todd, englantilaisessa legendassa esiintyvä parturi ja sarjamurhaaja
Kolmion ympäri piirretty ympyrä

Kolmion ympäri piirretty ympyrä voidaan konstruoiden sivujen keskinormaalien avulla. Keskinormaalit leikkaavat samassa pisteessä, missä on ympyrän keskipiste.
Kolmion ympäri piirretty ympyrä tarkoittaa geometriassa kolmion kärkien kautta kulkevaa ympyrää. Kolmen pisteen kautta voidaan aina piirtää joko ympyrä tai suora. Jos kolme pistettä ovat kollineaarisia, voidaan niiden kautta piirtää suora. Jos pisteet ovat epäkollineaariset, muodostuu pisteistä kolmio. Koska kolmio on aina konsyklinen, voidaan sen kärkien kautta piirtää ympyrä. Ympyrää kutsutaan myös nimellä ulkoympyrä.
Ympyrän keskipiste voi olla kolmion sisä- tai ulkopuolella. Jos kolmio on teräväkulmainen kolmio, on keskipiste kolmion sisäpuolella. Jos kolmio on suorakulmainen kolmio, on keskipiste kolmion hypotenuusalla. Jos kolmio on tylppäkulmainen kolmio, on keskipiste kolmion ulkopuolella.
Teräväkulmaisella kolmiolla keskipiste on kolmion sisällä
Suorakulmaisella kolmiolla keskipiste on hypotenuusalla
Tylppäkulmaisella kolmiolla keskipiste on kolmion ulkopuolella
Yleinen kolmio > Koordinaateilla

Jos kolmion kärkien koordinaatit merkitään  \scriptstyle P_{1}(x_{1},y_{1}),  \scriptstyle P_{2}(x_{2},y_{2}) ja  \scriptstyle P_{3}(x_{3},y_{3}), voidaan ympyrän yhtälö kirjoittaa determinantilla
joka on evaluoituna
missä
x:n kerroin  b_{x} saadaan matriisista
jättämällä  x_{i} termejä sisältävä sarake pois (vastaavasti  b_{y}:n suhteen) determinantista
ja
ja vakiotermi c
Ympyrän yhtälö voidaan esittää keskipistemuodossa
missä keskipisteen koordinaatit ovat
ja
sekä säde
Yleinen kolmio > Sivujen pituuksilla

Jos kolmion sivujen pituudet merkitään a, b ja c, on säde
Yleinen kolmio > Sivun ja kulman avulla

Jos kolmiosta tunnetaan sivu ja sen vastainen kulma, saadaan Sinilauseesta
Erityinen kolmio > Tasakylkisellä ja -sivuisella kolmiolla

Tasasivuisen kolmion, jonka sivun pituus on a, ympäröivän ympyrän säde R on
Tasakylkisellä kolmiolla, jossa kylkien pituudet ovat a ja kannan pituus b säde on
Erityinen kolmio > Suorakulmaisella kolmiolla

Ympyrän säde on puolet hypotenuusan c eli kolmion pisimmän sivun pituudesta
ja keskipisteen paikka on hypotenuusan keskipisteessä (Thaleen lause).
Aiheesta muualla

Circumcircle of a triangle
Palosaari

Palosaari tarkoittaa muun muassa seuraavia:
Palosaari, Vaasan kaupunginosa
Palosaari, Korkeasaaren eläintarhaan kuuluva saari Helsingissä
Sukunimi

Eija Palosaari (s. 1954), kriisipsykologi
Esa Palosaari (s. 1968), jääkiekkoilija
Heikki Palosaari (s. 1986), maastohiihtäjä
Henna Palosaari (s. 1993), seitsenottelija
Jouni Palosaari (s. 1961), matkailuyrittäjä
Markus Palosaari (s. 1987), jalkapalloilija
Päivikki Palosaari (s. 1956), hotelli- ja ravintola-alan yrittäjä
Sari Palosaari (s. 1974), kuvataiteilija
Teemu Palosaari (s. 1978), näyttelijä
Vilho Palosaari (s. 2004), mäkihyppääjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Palosaari”, voi hakea sivunnimihaulla, laajalla sivunnimihaulla tai tekstihaulla.
Orkun Kökçü

Orkun Kökçü (s. 29. joulukuuta 2000 Haarlem, Alankomaat) on alankomaalais-turkkilainen jalkapalloilija, pelipaikaltaan keskikenttäpelaaja. Hän aloitti liigauransa Alankomaiden Eredivisiessa Feyenoordin joukkueessa ja on kesästä 2023 alkaen edustanut Portugalin Primeira Ligassa pelaavaa Benficaa.
Kökçü pelasi Alankomaiden alle 17-, alle 18- ja alle 19-vuotiaiden maajoukkueissa sekä Turkin alle 21-vuotiaiden maajoukkueessa. Hän pelasi ensimmäisen kerran Turkin A-maajoukkueessa syyskuussa 2020 Kansojen liigan ottelussa Serbiaa vastaan. Kesällä 2021 käydyissä EM-kilpailuissa hän pääsi vaihdosta kentälle viimeisessä alkulohko-ottelussa Sveitsiä vastaan. EM-kilpailuissa 2024 hän pelasi avauskokoonpanossa kolme ottelua, tuli yhdessä vaihdosta kentälle ja oli kahden aiemmissa otteluissa saamansa varoituksen myötä tulleen pelikiellon vuoksi poissa tappiollisesta puolivälieräottelusta. Hän on pelannut lokakuun 2024 puoliväliin mennessä 36 A-maaottelua, joissa hän on ollut 25 kertaa avauskokoonpanossa. Hän on tehnyt kaksi A-maaottelumaalia: marraskuussa 2021 MM-karsintaottelussa Montenegroa ja maaliskuussa 2023 EM-karsintaottelussa Armeniaa vastaan.
Pukusuunnittelija

Pukusuunnittelija on taiteilija, joka suunnittelee esityksen puvustuksen ja valvoo sen toteutusta. Pukusuunnittelijat työskentelevät ammattiteattereiden ja tv-yhtiöiden palveluksessa sekä elokuvatuotannoissa. Heitä työskentelee jonkin verran myös muoti- ja vaatetusalalla. Pukusuunnittelija rinnastetaan koulutukseltaan ja työn vaativuudeltaan lavastajaan, ohjaajaan ja kuvaajaan. Suurin osa elokuvapukusuunnittelijoista työskentelee keikkatyöläisinä tuotantoyhtiöissä. Myös teattereissa käytetään vierailevia pukusuunnittelijoita. Suomessa pukusuunnittelijoita työskentelee elokuva-alalla pääsääntöisesti 10-15 henkilöä ja sivutoimisesti alle 50 henkilöä. Elokuvapuolella ammattikunta on pieni, mutta hyvin järjestäytynyt. Pukusuunnittelija suunnittelee puvustuksia teatteriesityksiin, tv-ohjelmiin ja elokuviin. Osa pukusuunnittelijoista suunnittelee myös lavastuksia.
Pukusuunnittelija tekee tiivistä yhteistyötä ohjaajan, lavastajan, kuvaajan (elokuva), ja näyttelijöiden, eli niin sanotun taiteellisen henkilökunnan kanssa, sekä toteuttavan ja teknisen henkilökunnan kanssa. Pienemmissä tuotannoissa pukusuunnittelija voi toteuttaa itse suunnittelemansa asut. Suuremmissa tuotannoissa hän piirtää mallikuvat ja työkuvat, sekä hankkii materiaalit ja valvoo toteutusta.
Koulutus

Esittävän taiteen pukusuunnittelua voi opiskella yliopistotasolla Aalto-yliopiston taideteollisessa korkeakoulussa. Ammattikorkeakouluissa voi opiskella teatteripuvustusta. Erilaisia tekstiili- ja vaatetusalan opintoja järjestetään ammattikorkeakouluissa, käsi- ja taideteollisuusoppilaitoksissa sekä ammatillisissa oppilaitoksissa. Pukusuunnittelijan ammattiin voi hankkia pätevyyden myös oppisopimuskoulutuksella, mikä on kuitenkin harvinaisempaa.
Aiheesta muualla

Wikimedia Commonsissa on kuvia tai muita tiedostoja aiheesta .
Pukusuunnittelija (Elokuvantaju)
Pukusuunnittelijan ammatinkuvaus (Ammattinetti)
Alejandro Navarro
Elämäkerta

Navarro syntyi Gran Canarialla, jossa hän alkoi harrastamaan kamppailulajeja, kuten taekwondoa ja hapkidoa. Sittemmin 16-vuotiaana Navarro vieraili sukulaistensa luona Fuerteventuralla, jossa hän kiinnostui Kyokushin karatesta. Neljä vuotta myöhemmin täytettyään 20 vuotta, Navarro muutti Fuerteventuraan harjoittelemaan Kyokushinia.
Navarro on myös pitkän luokan potkunyrkkeilyn harrastaja ja hänen oli tarkoitus pyrkiä K-1 uraan. Kuitenkin Navarro tunnetaan pitkästä letitetystä parrastaan, joka K-1 ehtojen mukaan hänen olisi pitänyt leikata, jotta hän olisi saanut kilpailla. Navarro kuitenkin kieltäytyi ja hänen uransa potkunyrkkeilyn parissa on vielä auki.
Kilpaura

Navarro sijoittui kuudenneksi historian toisissa EM-kilpailujen avoimessasarjassa 2002. Hän voitti samana vuonna alle 80-kiloisten sarjassa Puolan mestaruuden. Kaksi vuotta myöhemmin hän oli kuudes samoissa kisoissa, jotka pidettiin myös Puolassa. Navarro saavutti ensimmäisen kerran Kyokushinin Euroopan-mestaruuskisoissa mitalin vuonna 2005. Tuolloin hän saavutti pronssia alle 90-kiloisten sarjassa. Samana vuonna marraskuussa Navarro eteni EM-kilpailujen avoimessasarjassa loppuotteluun, jossa hän hävisi Krzysztof Habraszkalle. Navarro saavutti EM-pronssia toukokuussa 2006 kotikisoissaan Espanjassa alle 90-kiloisten sarjassa.
Kilpaura > Euroopan-mestari (2006–2009)

Navarro voitti ensimmäisen Euroopan-mestaruutensa loppuvuodesta 2006 Italiassa. Hän otteli avoimessapainoluokassa, jossa Navarro voitti loppuottelussa Piotr Banasikin.
Toukokuussa 2007 Navarro saavutti kolmannen EM-pronssin Kreikassa. Loppuvuodesta Navarro otteli menestyksekkäästi myös EM-kilpailujen avoimessasarjassa, jossa hän eteni kolmannen kerran peräkkäin loppuotteluun. Navarro saavutti toisen Euroopan-mestaruuden voitettuaan loppuottelussa Lucian Gogonelin.
2008 Navarro voitti kaksi Euroopan-mestaruutta, joista ensimmäisen hän saavutti kotikisoissaan Espanjassa toukokuussa. Navarro voitti loppuottelussa Lucian Gogonelin. Kaksikko kohtasi myös loppuvuodesta EM-kilpailujen avoimensarjan loppuottelussa Bulgariassa, jossa Navarro oli voittavana osapuolena.
2009 Navarro jatkoi menestystään voitettuaan toisen kerran peräkkäin kaksi Euroopan-mestaruutta vuoden aikana. Lisäksi hän saavutti MM-hopeaa ja Japanin mestaruuskilpailuissa hopeaa. Navarro aloitti vuoden voittamalla hopeaa MM-kilpailuissa huhtikuussa alle 90-kiloisten sarjassa. Hän hävisi loppuottelussa edellisvuoden mestarille Kentarō Tanakalle. Toukokuussa Navarro eteni toisen kerran peräkkäin painoluokallisissa EM-kilpailuissa loppuotteluun, jossa hän kohtasi toistamiseen Lucian Gogonelin. Navarro voitti mestaruuden toisen kerran peräkkäin alle 90-kiloisten sarjassa. Se oli samalla hänen viides Euroopan-mestaruus. Loppuvuodesta Navarro saavutti hopeaa Japanin mestaruuskilpailuissa, jossa hän hävisi MM-kilpailujen tavoin Kentaro Tanakalle. Navarro päätti vuotensa voittamalla Euroopan-mestaruuden Ranskassa. Hän voitti loppuottelussa maanmiehensä Pablo Estensoron.
Kilpaura > Euroopan- Japanin- ja maailmanmestaruus (2011–2013)

Navarron Euroopan-mestaruusputki sai päätöksensä Serbiassa 2010. Hän eteni EM-kilpailujen avoimessasarjassa loppuotteluun, jossa hävisi Nicolae Stoianille. Navarro kuitenkin palasi pian takaisin Euroopan-mestariksi voitettuaan ensin toukokuussa Italiassa superraskaansarjan mestaruuden. Hän voitti loppuottelussa Djema Belkhodjan. Myöhemmin marraskuussa Navarro voitti myös avoimensarjan Euroopan-mestaruuden, kun hän voitti loppuottelussa Zahari Damjanovin.
2012 Navarro ei saavuttanut Euroopankilpailuissa mitalia, mutta sen sijaan hän saavutti menestystä Japanissa voitettuaan Japanin mestaruuden ja pronssia All American Openissa. Japanissa Navarro voitti loppuottelussa Goderzi Kapanadzen.
2013 vuosi oli Navarrolle menestyksekkäämpi, kun hän saavutti huhtikuussa raskaansarjan maailmanmestaruuden Tokiossa. Navarro voitti loppuottelussa Shohei Kamadan. Toukokuussa Navarro eteni myös EM-kilpailuissa loppuotteluun, jossa hän hävisi suparraskaansarjan mestaruuden Zahari Damjanoville. Kesällä Navarro saavutti toisen pronssin All American Openissa ja marraskuussa hän eteni toisen kerran peräkkäin Japanin mestaruuskisoissa loppuotteluun, mutta hävisi Ajima Kyoheille. Jouluna Navarro saavutti vielä toisen Euroopan-mestaruuden Ranskassa avoimessasarjassa, voitettuaan loppuottelussa Sergey Uvitskiyn.
Kilpaura > Paluu Euroopan mestariksi ja superraskassarja (2014–2017)

Toukokuussa 2014 Navarro saavutti EM-pronssia superraskaassasarjassa voitettuaan mitalikamppailussa Patryk Sypieńin. Kesällä hän sijoittui viidenneksi All American Openissa.
Maaliskuussa 2015 Navarro voitti  Lyon Openin, jossa hän kohtasi loppuottelussa Djema Belkhodjan. Toukokuussa hän saavutti uransa kymmenennen Euroopan mestaruuden voitettuaan loppuottelussa edellisvuoden mestarin Zahari Damjanovin. Navarro saavutti myös joukkuemaailmanmestaruuskisoissa pronssia Euroopan joukkueessa.
Navarro saavutti vuonna 2016 pronssia Seiken Cupissa Venäjällä voitettuaan mitalikamppailussa Artem Lyalikovin. Painoluokallisissa EM-kisoissa hän jäi mitaleitta, mutta voitti uransa yhdennentoista Euroopan mestaruuden loppuvuodesta avoimessapainoluokassa. Hän kohtasi loppuottelussa voitokkaasti Andrei Luzinin.
Navarro sai kutsun osallistua 2017 MM-kilpailuihin, jossa hän kohtasi ensimmäisellä kierroksella yhdysvaltalaisen Sota Nakanon. Navarro hävisi kamppailun ja putosi jatkosta. Toukokuussa Navarro saavutti viidennen EM-pronssimitalinsa, kun hänen vastustaja Goderzi Kapanadzen ei kyennyt ottelemaan. Kesäkuussa Navarro oli mukana All American Openissa, jossa hän eteni loppuotteluun saakka. Navarro eteni suoraan toiselle kierrokselle ja sai vastaansa Ilja Poljakovin, jonka hän myös voitti. Kolmannella kierroksella Navarro sai vastaansa toisen venäläisen Aleksandr Bedshvilin, jonka hän onnistui myös voittamaan. Välierissä Navarro voitti japanilaisen Takehiro Kagan ja eteni loppuotteluun, jossa hän hävisi ranskalaiselle Antonio Tusseaulle. Loppuvuodesta Navarro saavutti vielä EM-hopeaa avoimessasarjassa hävittyään loppuottelussa Konstantin Kovalenkon, jolle hän hävisi myös loppuottelupaikan toukokuun painoluokallisissa EM-kisoissa.
Potkunyrkkeily

Navarro otteli potkunyrkkeilyn parissa 2004 ja 2005 kaksi ottelua. IchiGekin järjestämät ottelut käytiin Japanissa, joiden säännöt vaihtelivat. Ensimmäinen ottelu käytiin K-1 säännöin, jossa Navarro kohtasi Taichi Furutan. Hän voitti ottelun ensimmäisessä erässä teknisellä tyrmäyksellä. Toisessa ottelussa Navarro kohtasi Sergey Precakinovin, joka käytiin enemmän Kyokushin säännöin. Navarro hävisi kolme erää kestäneen ottelun tuomariäänin.
Yksityiselämä

Navarro on ollut naimisissa Ksenija Zasorinan kanssa. Pari meni naimisiin Habarovskissa, Venäjällä 14. huhtikuuta 2018.
Tilastot

| Tulos | Tilasto | Vastustaja | Ratkaisu | Tapahtuma | Päivämäärä | Erä | Aika | Huomio |
| --- | --- | --- | --- | --- | --- | --- | --- | --- |
| Tappio | 1–1 |  Sergey Precakinov | Päätös (yksimielinen) | 3.19 Ichigeki | 19.3.2005 | 3 | 2:00 | Kyokushin säännöt |
| Voitto | 1–0 |  Taichi Furuta | Tekninen tyrmäys | Ichigeki Kyokushin vs K-1 All Out Battle | 30.5.2004 | 1 | 2:15 |  |
Okay Yokuşlu

Okay Yokuşlu kesäkuussa 2018.
Okay Yokuşlu (s. 9. maaliskuuta 1994 İzmir) on turkkilainen jalkapalloilija, pelipaikaltaan puolustava keskikenttäpelaaja. Hän on edustanut kotimaassaan Kayserisporia ja Trabzonsporia, Espanjassa Celta Vigoa ja Getafea sekä Englannissa West Bromwich Albionia. Heinäkuussa 2024 hän palasi Trabzonsporiin.
Yokuşlu on pelannut kauden 2023–2024 loppuun mennessä Turkin Superliigassa 157 ottelua, joissa hän on tehnyt yhdeksän maalia, Espanjan La Ligassa 87 ottelua, joissa hän on tehnyt kaksi maalia, ja Englannin mestaruussarjassa 82 ottelua, joissa hän on tehnyt viisi maalia.
Yokuşlu pelasi useissa Turkin nuorisomaajoukkueissa yhteensä yli 70 ottelua. Hän pelasi ensimmäisen ottelunsa Turkin A-maajoukkueessa marraskuussa 2017 ystävyysottelussa Kreikkaa vastaan. Kesällä 2021 käydyissä EM-kilpailuissa hän pelasi avauskokoonpanossa Turkin kaksi ensimmäistä ottelua ja tuli kolmannessa vaihdosta kentälle. EM-kilpailuissa 2024 hän pääsi vaihdosta kentälle viimeisessä alkulohko-ottelussa, neljännesvälierässä ja tappiollisessa puolivälierässä. Yokuşlu on pelannut lokakuun 2024 puoliväliin mennessä 46 maaottelua, joista 32 ottelua avauskokoonpanossa, ja tehnyt niissä yhden maalin, maaliskuussa 2018 ystävyysottelussa Montenegroa vastaan.
Jääkiekon maailmanmestaruuskilpailut 1969

Jääkiekon maailmanmestaruuskilpailujen 1969 A-sarja pelattiin Tukholmassa, Ruotsissa. Turnaus pelattiin kuuden joukkueen kaksinkertaisena sarjana. Kärkijoukkueet Neuvostoliitto, Ruotsi ja Tšekkoslovakia päätyivät tasapisteisiin, ja niiden järjestys jouduttiin selvittämään maalilukujen avulla. Neuvostoliitto nousi maailmanmestariksi. Tšekkoslovakialle mestaruuttakin tärkeämpää oli Neuvostoliiton lyöminen keskinäisissä otteluissa maiden välien ollessa kireät Prahan kevään tapahtumien takia. Kisat piti alun perin pelata Tšekkoslovakiassa, mutta vallankumouksen takia ne siirrettiin Ruotsiin.
B- ja C-sarjaa isännöi Jugoslavia Ljubljanassa ja Skopjessa.
Suomi turnauksessa

Suomen joukkueeseen oli otettu paljon uusia nuoria pelaajia, joten joukkueen runko oli muuttunut edellisen vuoden olympiaturnauksesta. Suomen valmentajana toimi Gustav Bubník, mutta hänen valmennusmenetelmänsä herättivät jonkin verran arvostelua. Tämä heijastui Suomen pelaajien asenteisiin. Suomi voitti turnauksessa Yhdysvallat ensin tiukassa ottelussa maalein 4–3 ja toistamiseen ylivoimaisesti maalein 3–7. Kovista otteistaan tunnettu Juha Rantasila asetettiin jo ennen turnauksen alkamista Ruotsin joukkueen ja sen taustajoukkojen vaatimuksesta erotuomarien erityistarkkailuun. Rantasila oli lopulta Suomen joukkueen paras maalintekijä turnauksessa.
A-sarja

| Joukkue | O | V | T | H | Maalit | Pts | URS | SWE | TCH | CAN | FIN | USA |
| --- | --- | --- | --- | --- | --- | --- | --- | --- | --- | --- | --- | --- |
|  Neuvostoliitto | 10 | 8 | 0 | 2 | 59-23 | 16 |  | 4-2 | 0-2 | 7-1 | 6-1 | 17-2 |
|  Ruotsi | 10 | 8 | 0 | 2 | 45-19 | 16 | 2-3 |  | 2-0 | 5-1 | 6-3 | 8-2 |
|  Tšekkoslovakia | 10 | 8 | 0 | 2 | 40-20 | 16 | 4-3 | 0-1 |  | 6-1 | 7-4 | 8-3 |
|  Kanada | 10 | 4 | 0 | 6 | 26-31 | 8 | 2-4 | 2-4 | 2-3 |  | 5-1 | 5-0 |
|  Suomi | 10 | 2 | 0 | 8 | 26-52 | 4 | 3-7 | 0-5 | 2-4 | 1-6 |  | 4-3 |
|  Yhdysvallat | 10 | 0 | 0 | 10 | 23-74 | 0 | 4-8 | 4-10 | 2-6 | 0-1 | 3-7 |  |
Yhdysvallat putosi B-sarjaan.
A-sarja > Euroopan-mestaruus

| Joukkue | O | V | T | H | Maalit | Pts | URS | SWE | TCH | FIN |
| --- | --- | --- | --- | --- | --- | --- | --- | --- | --- | --- |
|  Neuvostoliitto | 6 | 4 | 0 | 2 | 23-14 | 8 |  | 4-2 | 0-2 | 6-1 |
|  Ruotsi | 6 | 4 | 0 | 2 | 18-10 | 8 | 2-3 |  | 2-0 | 6-3 |
|  Tšekkoslovakia | 6 | 4 | 0 | 2 | 17-12 | 8 | 4-3 | 0-1 |  | 7-4 |
|  Suomi | 6 | 0 | 0 | 6 | 13-35 | 0 | 3-7 | 0-5 | 2-4 |  |
B-sarja

| Joukkue | O | V | T | H | Maalit | Pts | DDR | POL | YUG | FRG | NOR | ROM | AUT | ITA |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  Itä-Saksa | 7 | 7 | 0 | 0 | 62-13 | 14 |  | 4-1 | 6-1 | 6-1 | 13-4 | 11-2 | 11-3 | 11-1 |
|  Puola | 7 | 6 | 0 | 1 | 31-13 | 12 |  |  | 4-1 | 3-2 | 5-1 | 4-2 | 9-1 | 5-2 |
|  Jugoslavia | 7 | 3 | 2 | 2 | 17-20 | 8 |  |  |  | 4-1 | 3-3 | 4-4 | 2-1 | 2-1 |
|  Länsi-Saksa | 7 | 4 | 0 | 3 | 28-16 | 8 |  |  |  |  | 5-0 | 6-2 | 8-0 | 5-1 |
|  Norja | 7 | 2 | 2 | 3 | 26-35 | 6 |  |  |  |  |  | 5-4 | 3-3 | 10-2 |
|  Romania | 7 | 2 | 1 | 4 | 24-36 | 5 |  |  |  |  |  |  | 5-4 | 5-2 |
|  Itävalta | 7 | 1 | 1 | 5 | 15-39 | 3 |  |  |  |  |  |  |  | 3-1 |
|  Italia | 7 | 0 | 0 | 7 | 10-41 | 0 |  |  |  |  |  |  |  |  |
Itä-Saksa nousi A-sarjaan. Myös Puola nousi A-sarjaan, kun Kanada vetäytyi vuoden 1970 maailmanmestaruuskilpailuista. Itävalta ja Italia putosivat C-sarjaan.
C-sarja

| Joukkue | O | V | T | H | Maalit | Pts | JPN | SUI | HUN | NED | BUL | DEN |
| --- | --- | --- | --- | --- | --- | --- | --- | --- | --- | --- | --- | --- |
|  Japani | 5 | 4 | 0 | 1 | 36-10 | 8 |  | 5-2 | 6-3 | 11-0 | 3-4 | 11-1 |
|  Sveitsi | 5 | 4 | 0 | 1 | 41-9 | 8 |  |  | 11-1 | 8-0 | 11-3 | 9-0 |
|  Unkari | 5 | 3 | 0 | 2 | 26-22 | 6 |  |  |  | 13-1 | 5-3 | 4-1 |
|  Alankomaat | 5 | 2 | 0 | 3 | 12-40 | 4 |  |  |  |  | 7-5 | 4-3 |
|  Bulgaria | 5 | 2 | 0 | 3 | 19-28 | 4 |  |  |  |  |  | 4-2 |
|  Tanska | 5 | 0 | 0 | 5 | 7-32 | 0 |  |  |  |  |  |  |
Japani ja Sveitsi nousivat B-sarjaan. Myöhemmin B-sarjaan nousi myös Bulgaria, kun B-sarjaankin vapautui paikka Kanadan A-sarjan kisoista vetäytymisen takia. Unkari ja Alankomaat eivät olleet B-sarjapaikasta kiinnostuneita.